
UZNESENIE VLÁDY SLOVENSKEJ REPUBLIKY

č. 262
z 26. apríla 2010
k návrhu na zmenu účelu použitia nevyčerpaných kapitálových výdavkov
	Číslo materiálu:
	18494/2010

	Predkladateľ:
	minister hospodárstva


Vláda
A. schvaľuje

A.1. návrh na zmenu účelu použitia nevyčerpaných kapitálových výdavkov v projekte Samsung z roku 2007 vo výške 4 500 230,28 eur poskytnutých v zmysle uznesenia vlády SR č. 229 zo 7. marca 2007 na použitie ako kapitálové výdavky v projekte AU Optronics pre MH Invest, s. r. o. v roku 2010 na realizáciu nového investičného zámeru – výstavba externej infraštruktúry závodu AU Optronics,

A.2. návrh na zmenu účelu použitia nevyčerpaných kapitálových výdavkov vo výške 5 059 000 eur s pôvodným určením v zmysle bodu B.1 uznesenia vlády SR č. 260 z 1. apríla 2009 na šrotovné na použitie ako kapitálové výdavky na riešenie mimoriadnych a naliehavých úloh súvisiacich s regionálnym rozvojom obcí a miest Slovenska;
B. ukladá
ministrovi hospodárstva 

B.1. požiadať Ministerstvo financií SR o vykonanie rozpočtového opatrenia podľa bodu A.2 tohto uznesenia

do 6. mája 2010

ministrovi financií
B.2. rozpočtovým opatrením zapracovať zmenu účelu použitia nevyčerpaných kapitálových výdavkov v zmysle bodu  A.2 tohto uznesenia do rozpočtu kapitoly Ministerstva hospodárstva SR na rok 2010

do 6. mája 2010.

Vykonajú:
minister hospodárstva

minister financií

